laion/Wikipedia-Exotic huggingface dataset:
חיים אריה ליב פנסטר

רבי חיים אריה ליב פנסטר (לפעמים בכתיב פענצטער) (תקצ"ה, 1834 – ה' בכסלו תרנ"ז, 10 בנובמבר 1896) היה רב ודרשן, מחבר סדרת הספרים "שער בת רבים" על התורה וחמש מגילות. חיים אריה נולד לאביו רבי יוסף ב"ר מרדכי פנסטר ולאמו יהודית בשנת תקצ"ה, 1834, בעיר ידוובנה במחוז לומז'ה בפולין. למשפחה רבנית, הוא היה נכד של רבי חיים אב"ד שצוצין. ורבי שלמה זלמן אב"ד זאבלודאווא. כשהיה בן שמונה עשרה, בערך בשנת תרי"ב (1852) נישא לשיינה איטע בתו של רבי מרדכי קארלינסקי, מהעיר טיקטין (הסמוכה לידוובנה), שהיה נכדו של הגאון רבי ירוחם פישל (בן רבי מאטיל) אב"ד שנאדאווא, ופלוצק. לאחר חתונתו החל לשמש כדרשן בעירו. עסק במסחר. נסע לוורשה להדפיס שם את כרך שני של ספרו על ספר שמות, ונפטר שם ביום שלישי בפרשת ויצא, ה' בכסלו תרנ"ז, 10 בנובמבר 1896. ובעזר יעקב ברוידא נטמן בבית הקברות היהודי בוורשה. נכדו, בן בתו שרה לאה, הוא הסופר פנחס טורברג. אחיו היה יעקב משה פנסטר. שער בת רבים - ספר דרשות על התורה, המחבר הספיק להדפיס את שני הכרכים הראשונים, לאחר מותו נדפסו על שאר החומשים וחמש מגילות, הרב משה יעקב רבינוביץ הדפיס חלק נוסף על הפטרות, לספר מהדורות רבות. הספר נדפס בהסכמת רבי יצחק אלחנן ספקטור, רבי יוסף דוב הלוי סולובייצ'יק, רבי יצחק פייגנבוים ועוד. בחיבור זה אסף פירושים מכ-300 ספרים מתוכם מספר ספרים בכתבי יד שהיו ברשותו. בין הפירושים הוסיף גם מפירושיו. את החיבור החל להוציא לאור בחשוון תרמ"ח בעקבות מחלה שכדי להינצל ממנה הבטיח להוציא את ספרו. הגהותיו לספר סדר הדורות נדפסו במהדורת הספר של הרב ישעיהו אשר זליג מילר ניו יורק תשפ"א. חומת אבנים - ספר היסטוריה בן שלושה חלקים, מערכת דורות, מערכת גדולים ומערכת ספרים. מרגלאין טבאין - ליקוט מספר יערות דבש לרבי יהונתן אייבשיץ. מטה החיים - דרשה למעלת חברת תקון ספרים. ריח לבנון - פירוש לספר חסידים (כתב היד לא קיים) קיימים גם הגהות לשם הגדולים, לספר המטעמים, אגרות ועוד. מידע על חיים אריה ליב פנסטר בקטלוג הספרייה הלאומית בן-ציון אייזנשטט, דורות האחרונים, ניו יורק תרע"ה, א (נ-ת), עמ' 285, באתר אוצר החכמה פנחס טורברג, אלון בכות, הצפירה, 17 בנובמבר 1896 אברהם גרשון בראזאווסקי, יעדוואבנא, המליץ, 24 בנובמבר 1896 תמונת מצבתו, באתר FOUNDATION FOR DOCUMENTATION OF JEWISH CEMETERIES IN POLAND שער בת רבים, המליץ, 6 בדצמבר 1896 בכתבה נכתב ששם אביו יוסף מאיר. עליו ראו: א. ר. מלאכי, "אור המזרח", ניו יורק, תשכ"ג, יא-יב, עמ' 20, באתר אוצר החכמה; ספר זיכרון לקהילת לומז'ה, תשי"ג, עמ' 321, באתר אוצר החכמה (צפייה מוגבלת למנויים) היה נקרא "דער שצוצינער מגיד", עליו ראו: פנקס טיקטין, עמ' 24-23. כן כתב בהקדמתו לשער בת רבים, עמ' 8. כן כתב בהקדמתו לשער בת רבים, עמ' 12. עליו ידוע שני בנים, א. עוזיאל יהודה, רבה של פלוצק (לנוסח מצבתו ראו: שמואל יוונין, נחלת עולמים, עמ' 13. מוזכר על ידי רבי אברהם צבי הירש פצנובסקי בשו"ת ברית אברהם, חו"מ סי' ו, לד-לה). ב. צבי הירש הומרושיץ אב"ד ליפנא, ואח"כ אב"ד פרושניץ (ראו מה שכתב עליו נכדו: טוביה יהודה טביומי, במעשה טוביה, עמ' 89–90). וראו: סופרי המלך עולללות רבינו עקיבא איגר בערכו, עמוד רכח. לנוסח מצבתו ראו: שמואל יוונין, נחלת עולמים, עמ' 18 הסכמת רבי משה רבינוביץ לספר (בנו של רבי יצחק אייזיק חבר). עליו ראו: אנציקלופדיה של הציונות הדתית, ד, עמ' 341; ספר זיכרון לקהילת לומז'ה, תשי"ג, עמ' 23 (תמונתו), באתר אוצר החכמה, עמ' 294.
מימי שמיר

מימי שמיר (באנגלית: Mimi Schmir) היא מפיקת קולנוע וטלוויזיה ותסריטאית אמריקאית. עבדה כמפיקה וכתסריטאית בדרמה הרפואית "האנטומיה של גריי". מלבד לסדרה זו, הייתה שמיר בצוות ההפקה של תוכניות אחרות, דוגמת "שולחן לחמישה" ו"פליסיטי". בשנים 2006–2007 הועמדה פעמיים לפרס אמי עבור "סדרת הדרמה הטובה ביותר" כחלק מצוות ההפקה של "האנטומיה של גריי". בשנת 2006 זכתה עם הצוות בפרס גילדת הכותבים של אמריקה ל"סדרה החדשה הטובה ביותר". שמיר הייתה מועמדת לשני פרסים נוספים מאותו ארגון עבור "הדרמה הטובה ביותר". שמיר הייתה נשואה למפיק הטלוויזיה והסופר גארי גלסברג, איתו נולדו לה שני בנים, דש ואלי. גלסברג נפטר בשנתו ב-28 בספטמבר 2016 בלוס אנג'לס בגיל 50. מימי שמיר, במסד הנתונים הקולנועיים IMDb (באנגלית) "Top 'NCIS' producer Gary Glasberg dies". USA TODAY (באנגלית). נבדק ב-2017-03-30.
מאצ'יי הוניה

מאצ'יי מארק הוניה (בפולנית: Maciej Marek Hunia; נולד ב-25 בפברואר 1961) הוא דיפלומט ואיש צבא פולני, המכהן כשגריר פולין בישראל. הוניה נולד וגדל בעיר קרקוב. למד פילוסופיה והיסטוריה באוניברסיטה היגלונית בעיר. לאחר לימודיו התגייס לצבא פולין. שימש בתפקידי מודיעין. בשנת 2004 הועלה לדרגת בריגדיר גנרל. ב-2007 שירת בשגרירות פולין בצ'כיה. בשנת 2008 כיהן כראש המודיעין הצבאי. באותה שנה עבר לשמש כראש סוכנות מודיעין החוץ של פולין וכיהן בתפקיד עד 2015. באוקטובר 2024 החל הוניה לשמש כשגריר פולין בישראל. תחביבו של הוניה הוא טיפוס על הרים. איתמר אייכנר, לראשונה זה 3 שנים וחצי: פולין מינתה שגריר בישראל, באתר Ynet, ‏13 באוקטובר 2024 ציוץ של שגרירות פולין בישראל, המודיע על מינויו של הוניה לשגריר, ברשת החברתית X
שירים שהוקלטו על ידי אודיה

אודיה אזולאי, המוכרת בשם הבמה שלה "אודיה", היא זמרת-יוצרת ישראלית. הקריירה המוזיקלית שלה כוללת שירים המשלבים פופ עם נגיעות של סגנונות ים-תיכוניים ואוריינטליים, לצד טקסטים אישיים. הדיסקוגרפיה של אודיה כוללת מספר סינגלים שזכו להצלחה משמעותית ברדיו הישראלי ובפלטפורמות הסטרימינג. היא נחשבת לאחת מהכוכבות הצעירות העולות של המוזיקה הישראלית. עד כה, אודיה הוציאה שלושה אלבומי אולפן. I Wanna Be Yours, 2023-02-05, נבדק ב-2024-10-13 Snap - מתוך המצעד הבינלאומי השנתי של גלגלצ 2022, 2022-12-15, נבדק ב-2024-10-13 אור, 2021-06-20, נבדק ב-2024-10-13 האמת, 2023-03-30, נבדק ב-2024-10-13 אינטלקטוערסית, 2023-06-13, נבדק ב-2024-10-13 מחתנים את הלוחמים, 2024-02-26, נבדק ב-2024-10-13 אם אתה שלי, 2024-01-31, נבדק ב-2024-10-13 אני ואתה, 2020-09-17, נבדק ב-2024-10-13 אושר, 2023-02-09, נבדק ב-2024-10-13 ילדה של אמונה, 2024-09-08, נבדק ב-2024-10-13 בגלגול הבא, 2024-06-02, נבדק ב-2024-10-13 חרבות ברזל, 2023-11-16, נבדק ב-2024-10-13 יעלה ויבוא – פרויקט המחווה לשירי יורם טהרלב – חלק א', 2021-05-27, נבדק ב-2024-10-13 גן עדן של משוגעים, 2024-08-11, נבדק ב-2024-10-13 הזוג המלכותי, 2023-06-13, נבדק ב-2024-10-13 המועבט האחרון (חלק 2), 2023-09-10, נבדק ב-2024-10-13 התרגעות (שיר הנושא מתוך הסרט קרוב אלי), 2024-09-19, נבדק ב-2024-10-13 סטאי / אתה שלי (חלק 1), 2023-08-02, נבדק ב-2024-10-13 פוליטיקה, 2024-01-31, נבדק ב-2024-10-13 ציפור מדבר, 2023-03-23, נבדק ב-2024-10-13 צמוד צמוד, 2024-04-16, נבדק ב-2024-10-13 להרים, 2024-04-09, נבדק ב-2024-10-13 תהמר עליי, 2023-09-03, נבדק ב-2024-10-13
אצטדיון קונסטנט ואנדן סטוק

אצטדיון קונסטנט ואנדן סטוק (בצרפתית: Stade Constant Vanden Stock, בהולנדית: Constant Vanden Stockstadion; ידוע גם כלוטו פארק) הוא אצטדיון כדורגל הנמצא באנדרלכט, אחד מרובעי העיר בריסל, בירת בלגיה. האצטדיון מכיל 22,500 מקומות ומשמש כאצטדיונה הביתי של קבוצת הכדורגל אנדרלכט. האצטדיון הוקם בשנת 1917 זמן קצר לאחר מלחמת העולם הראשונה, עם יציע עץ אחד בלבד. שנה לאחר מכן נקרא שמו של האצטדיון על שם התעשיין אמיל ורסה, שהיה גם הנשיא הראשון של המועדון. במהלך השנים נבנו באצטדיון יציעים מבטון. בשנים 1946 ו-1969 האצטדיון הורחב. ב-20 בספטמבר 1980 פקדו את האצטדיון 38,349 צופים שהגיעו לראות את משחק הליגה של המועדון נגד סטנדרד לייז', שיא כל הזמנים עד היום. במהלך שנות ה-80 של המאה ה-20, האצטדיון נהרס ונבנה מחדש. בשנת 1991 הסתיימה בנייתו והוחלט לקרוא לו על שם קונסטנט ואנדן סטוק, על שם שחקן העבר ויו"ר המיתולוגי של המועדון. עלות השיפוץ הסתכמה ב-1.5 מיליארד פרנק בלגי שנאספו באופן עצמאי. בשנת 2010 רוג'ר ואנדן סטוק, הודיע כי ברצונם לבנות טבעת שלישית שתגדיל את האצטדיון ל-30,000 מקומות, אולם 4 שנים לאחר מכן התוכנית נגנזה בעקבות הכוונה לבנות אצטדיון לאומי חדש בבריסל שיכיל 60,000 מקומות. בקיץ 2012 שופץ האצטדיון פעם נוספת, הפעם על מנת להתאים אותו לסטנדרטים של אופ"א על מנת שתוכל לארח את משחקי הבית שלה באצטדיונה הביתי ולא לנדוד כבעבר. בהתאם לכך, נבנו אזורי VIP וחדר עיתונאים חדש, אך הקיבולת של האצטדיון ירדה ל-21,500 מקומות. בשנת 2019 נקרא האצטדיון בנוסף כ"לוטו פארק", על שם חברת לוטו שהפכה לנותנת חסות לאצטדיון. מדיה וקבצים בנושא אצטדיון קונסטנט ואנדן סטוק בוויקישיתוף אצטדיון קונסטנט ואנדן סטוק באתר Stadium Guide
ג'ולי פרוסט

ג'ולי פרוסט (באנגלית: Julie Frost; נולדה ב-26 בספטמבר 1970) היא פזמונאית, זמרת, גיטריסטית ומפיקה מוזיקלית אמריקאית. היא זוכת פרס גלובוס הזהב ותחרות האירוויזיון בתור כותבת, כמו גם פרס בחירת ההורים על הפקה והשתתפות במספר אלבומים. פרוסט הייתה למייסדת של עמותת "שירים לפילים", במטרה לעזור ולגייס כספים בתעשיית המוזיקה עבור הפילים ברחבי העולם. היא הפזמונאית האמריקאית השנייה שזוכה בתחרות האירוויזיון, ככותבת שותפה של השיר "Satellite", שזכה בתחרות מטעם גרמניה. פרוסט הייתה שותפה לכתיבת השיר "Masterpiece" של הזמרת-יוצרת האמריקאית מדונה, מתוך פסקול סרטה "וואליס ואדוארד". השיר זכה בפרס גלובוס הזהב לשיר המקורי הטוב ביותר ונכלל בפסקול של הסרט, W.E. (Music from the Motion Picture). פרוסט גדלה בכפר ורמונט והחלה להופיע בפומבי בשנת 1992 בשיקגו. אלבום הסולו הראשון שלה The Wave ‏(2002) התקבל בחיוב על ידי מבקרי מוזיקה שונים; על סגנון הכתיבה שלה, מבקרת המוזיקה ג'וני לופטוס כתבה "הזמרת/כותבת משיקגו, ג'ולי פרוסט, אוהבת להציג בשיריה כאב לב ותחנונים, תוך שילוב משחקי מילים מתוחכמים". בהמשך ייסדה פרוסט אולפן משלה "Happy Child Studios", שנועד להפקה של שירים עבור משפחות וילדים, והוציאה לאור את אלבומה Happy Child Music ‏(2006). בין הקרדיטים שלה נמנים השירים "Just Can't Get Enough" של הבלאק אייד פיז, אחד הבתים מ-"Castle Made of Sand" של פיטבול ו-"Sweet Spot" של פלו ריידה. היא גם הייתה שותפה לכתיבת שירה של ביונסה "Countdown",‏ "Kiss Me" של אד שירן, "Primadonna" של מרינה והיהלומים. פרוסט כתבה את "Endless Love" בביצוען של טיגן ושרה. בהמשך, השתתפה בכתיבת "Lift Me Up" בהשתתפות ניקו, וינז וליידיסמית' בלאק ממבזו באלבומו של דייוויד גטה, Listen; היא השתתפה בכתיבת הסינגל "Marvin Gaye" של צ'ארלי פות' בהשתתפות מייגן טריינור. בנוסף, פרוסט השתתפה בכתיבת הסינגל "Obsession" של די ג'יי וייס בהשתתפות קייל וג'ון בליון. בהמשך הקריירה שלה, היא כתבה את "Ring" ל-Rare של סלינה גומז, ואת "Oh My God" עבור אלבומו של אלק בנג'מין, These Two Windows. היא הועמדה לפרס גראמי הלטיני בשנת 2020 עם "Love" שנכתב ביחד עם ג'סי וג'וי, הלקוח מהאלבום, Aire. פרוסט הוחתמה ב-EMI ב-2009 על ידי מנהל המוזיקה ביג ג'ון פלאט. בשנת 2010, שיר שנכתב על ידי פרוסט ודיין ג'ון גורדן, "Satellite", זכה בתחרות האירוויזיון 2010 מטעם גרמניה. את השיר הקליטה לנה מאייר-לנדרוט; הוא הפך לאחר מכן ללהיט במדינות שונות ברחבי אירופה, ודורג במקום הראשון במצעד הסינגלים האירופי. 2006: Happy Child Music 2002: The Wave 2000: "Songs for Wiggleworms" מדיה וקבצים בנושא ג'ולי פרוסט בוויקישיתוף ג'ולי פרוסט, באתר AllMusic (באנגלית) ג'ולי פרוסט, באתר MusicBrainz (באנגלית) ג'ולי פרוסט, באתר Yandex.Music (ברוסית) ג'ולי פרוסט, באתר Discogs (באנגלית) ג'ולי פרוסט, באתר Songkick (באנגלית) W.E., 2012-01-20, נבדק ב-2024-10-13 Darryl Cater: review of Frost's debut album The Wave (אורכב 26.12.2010 בארכיון Wayback Machine), retrieved 10 July 2010 Julie Frost (אורכב 18.10.2011 בארכיון Wayback Machine) at centerstagechicago.com, retrieved 10 July 2010
יוסף קארל

יוסף קארל (1906–1993) היה שחקן, תסריטאי, מפיק, צייר, ותפאורן ישראלי. קארל הוא יליד אוסטריה, למד ציור באקדמיה לאמנות בווינה והחל לצייר תפאורות לאופרה, לתיאטרון ולקברטים פוליטיים. עם פלישת הנאצים לוינה ב-1938, עבר לבריטניה ועבד כתפאורן בתיאטרון האנגלי, האיטלקי, הבלגי וההולנדי. קארל הגיע לישראל לראשונה ב-1953 התיישב בה קבע בראשית שנות ה-60. במשך השנים, יצר עשרות רבות של תפאורות ותלבושות לתיאטרונים השונים. כמו כן, צייר תפאורות לסרטים "גבעה 24 אינה עונה", "סאלח שבתי", "סבינה והגברים" ו"ארבינקא". צייר תפאורות ותלבושות לארבעים הצגות בתיאטרון "הבימה". "אותלו" (1980) "משחק חתולים" "ליל העצמאות של מר ישראל שפי" "כמו דמעה בים" "כך אוהבים אחרים" "הו, הו יוליה" (1974) "ההבטחה" "מחול המוות" (1968) "יתוש בראש" (1967) "שולחנות נפרדים" (1958) תפאורה ותלבושות: "תאודור" "שמו הולך לפניו" "שלושה שברחו" "רשימותיו של מטורף" "קיסר וקליאופטריה" "פאוסט" "משפחת רוקפלר" "מעיינה" "ממלא המקום" "חינניות הסתיו" "העלמה יוליה" "המלך ליר" "החגיגה" "הגג" "הבית" "דרייפוס" "דבר אלי בוורדים" "בלוז למיסטר צ'ארלי" "חתולה על גג פח לוהט" (1973) "אילוף הסוררת" (1967) "מי מפחד מווירג'יניה וולף?" (1965) "המאהב" (1964) "כל אדם והאמת שלו" (1963) "מסע ארוך אל תוך הלילה" (1960) "בית התה של ירח אוגוסט" (1955) "יון גבריאל בורקמן" (1953) "מותו של סוכן" (1951) "זעקי, ארץ אהובה" (1949) תלבושות: "ההבטחה" "יתוש בראש" (1967) "שולחנות נפרדים" (1958) עיצוב אומנותי: "ארבינקא" (1967) "המניע לרצח" (1966) "סבינה והגברים" (1966) "רק לא בשבת" (1965) "סאלח שבתי" (1964) "מעשה במונית" (1956) "גבעה 24 אינה עונה" (1955) עיסוקים נוספים הופיע בסרט "מעשה במונית" גילם את הפקיד יעקב (1965) כתב והפיק את הסרט "רק לא בשבת" (1965) יוסף קארל, במסד הנתונים הקולנועיים IMDb (באנגלית) יוסף קארל, באתר ספר הקולנוע הישראלי יוסף קרל, באתר הבימה יוסף קארל, באתר ספר הקולנוע הישראלי
ג'ימי הארי

ג'ימי הארי (באנגלית: Jimmy Harry) הוא פזמונאי, מפיק מוזיקלי ורב-נגן אמריקאי המתגורר בלוס אנג'לס, קליפורניה. במרוצת השנים, הארי עבד עם אמנים ולהקות כמו מדונה, פינק, ויזר, קיילי מינוג, קלי קלרקסון, פישרספונר, או לנד, וסנטנה. הוא זכה בפרס גלובוס הזהב בשנת 2012 מטעם איגוד העיתונאים הזרים בהוליווד, בקטגוריית "השיר המקורי הטוב ביותר" ביחד עם מדונה וג'ולי פרוסט על השיר "Masterpiece". בשנת 2010, ההפקה שלו ל-"Sober" של פינק הייתה מועמדת לפרס גראמי בקטגוריית "ביצוע הפופ הנשי הטוב ביותר"; הוא גם כתב והפיק את "Funhouse", שיר נושא מתוך אלבום בעל אותו שם של פינק, עליו הועמד לגראמי בקטגוריית "אלבום הפופ הווקאלי הטוב ביותר". ג'ימי זכה להכרה מהאקדמיה לקולנוע והטלוויזיה הקנדיים בטקס פרסי המסך הקנדי בשנת 2014, במסגרתו הוא וסרינה ריידר זכו בקטגוריית "השיר המקורי הטוב ביותר" על השיר "It's No Mistake" מתוך הסרט, "טעות מהסוג הנכון". ג'ימי הארי, באתר AllMusic (באנגלית) ג'ימי הארי, באתר MusicBrainz (באנגלית) ג'ימי הארי, באתר Discogs (באנגלית) "Madonna's 'Masterpiece' Wins The Golden Globe". mtv.com. 2012-01-05. אורכב מ-המקור ב-25 באוקטובר 2014. נבדק ב-2015-04-12. {{cite web}}: (עזרה) "Pink 'Sober' New Song". dailymotion.com. 2008-10-15. נבדק ב-2015-04-12. "Weezer 'Smart Girls'". allmusic.com. נבדק ב-2015-04-12. "Deconstructing Kylie Minogue: An Analysis of Kylie's Artistic Input with Deconstruction Records". vividscribe.com. 2015-01-12. אורכב מ-המקור ב-2015-04-05. נבדק ב-2015-04-12. "'Thankful' Album Review". rollingstone.com. 2003-04-23. אורכב מ-המקור ב-2018-05-24. נבדק ב-2015-04-12. "We Need A War". iheart.com. נבדק ב-2015-04-12. "Sun of a Gun". allmusic.com. נבדק ב-2015-04-12. "Santana: Cry Baby Cry featuring Sean Paul and Joss Stone". ultimatesantana.com. אורכב מ-המקור ב-2016-03-04. נבדק ב-2015-04-12. "2012 Golden Globes 2012: The Winners List". hollywoodreporter.com. 2012-01-15. נבדק ב-2015-04-11. "The Official Site of Music's Biggest Night". GRAMMY.com. נבדק ב-2013-03-31. "2014 CANADIAN SCREEN AWARDS Film Winners". academy.ca. נבדק ב-2014-03-12.(הקישור אינו פעיל, July 2019)
ונדיי סטנצלר

ונדיי סטנצלר (באנגלית: Wendey Stanzler) היא עורכת קולנוע ובמאית טלוויזיה אמריקאית. ב-1989 ערכה את הסרט התיעודי של מייקל מור "Roger & Me", וב-1993 את הסרט הבדיוני "Canadian Bacon". בהמשך החלה לעבוד כעורכת ב"סקס והעיר הגדולה". היא ביימה אף את פרקים בעונה האחרונה של הסדרה. סטנצלר ערכה פרקים לסדרות, כמו "אד", וביימה פרקים מספר תוכניות, דוגמת "האנטומיה של גריי", "עקרות בית נואשות", "מקום טוב באמצע", "יומני הערפד" ו"מחלקת גנים ונוף". בשנים 2008–2009 שימשה כמפיקה וכבמאית בעונה הראשונה של הסדרה "90210". בשנת 2015 החלה לביים פרקים של "You're the Worst", ובעונה השלישית של הסדרה שימשה כמפיקה שותפה וביימה את מרבית פרקיה. סטנצלר זכתה פעמיים בפרס עורכי הקולנוע של אמריקה: בשנת 1990 על הסרט "Roger & Me", וב-2004 על הפרק "American Girl in Paris, Part 2" ב"סקס והעיר הגדולה". בשנים 2003–2004 הועמדה פעמיים לפרס אמי עבור עבודות העריכה והבימוי שלה בסדרה. ונדיי סטנצלר, במסד הנתונים הקולנועיים IMDb (באנגלית) ונדיי סטנצלר, באתר AllMovie (באנגלית) ונדיי סטנצלר, במסד הנתונים הקולנועיים KinoPoisk (ברוסית) Soares, Andre (20 בפברואר 2005). "American Cinema Editors Awards 2005". Alt Film Guide. נבדק ב-7 בדצמבר 2011. {{cite web}}: (עזרה) Awards for Wendey Stanzler, IMDb
Hardwired

"Hardwired" הוא שיר שנכתב על ידי ג'יימס הטפילד, והלחין עם לארס אולריך עבור להקתם, מטאליקה. השיר הוא הסינגל המוביל מתוך אלבום האולפן האחד עשר שלה, Hardwired...to Self-Destruct, וזה יצא לאור ב-18 באוגוסט 2016 כקובץ להורדה דיגיטלית. יומיים לאחר מכן, ביצעה הלהקה את השיר לראשונה בהופעה שקיימה באצטדיון יו. אס. בנק, מיניאפוליס, ארצות הברית ב-20 באוגוסט 2020. השיר היה מועמד לפרס גראמי לשיר הרוק הטוב ביותר לשנת 2017. בראיון שהופיע בתוכנית הרדיו המופע של הווארד סטרן, אמרו חברי הלהקה כי השיר היה רצועה שהתווספה לאלבום בשלב מאוחר- כחודשיים טרם יציאתו לאור. זה היה השיר האחרון שכתבנו עבור האלבום. כל האלבום כבר היה גמור, ואז החלטנו ביוני שאנחנו צריכים פתיחה קצרה ומהירה לאלבום, וג'יימס ואני כתבנו את זה ביחד תוך שבוע — לארס אולריך הוידאו-קליפ הרשמי של השיר יצא לאור בסמיכות לסינגל, וזה מציג את מטאליקה מבצעת את השיר ברקע חשוך, כאשר מנורות בזק מהבהבות לצידה. הקליפ צולם בשחור-לבן. ג'יימס הטפילד - זמרה, גיטרת קצב קירק האמט - גיטרה מובילה לארס אולריך - תופים רוברט טרוחיו - בס Metallica at U.S. Bank Stadium, Minneapolis, MN, USA, Setlist, ‏18 באוגוסט 2016 (באנגלית) איימי פיליפס, Grammys 2017: The Full Nominations List, פיצ'פורק, ‏6 בדצמבר 2016 (באנגלית) הווארד סטרן, Show Rundown: September 26, 2016, המופע של הווארד סטרן, ‏26 בספטמבר 2016 (באנגלית)
לסלי לוקו

לסלי נא נורלה לוקו (באנגלית: Lesley Naa Norle Lokko; נולדה ב-1964) היא אדריכלית וסופרת גנאית-סקוטית-יהודיה. לוקו ידועה בזכות תרומתה לתחום החינוך האדריכלי ובתור המייסדת של המכון לעתיד אפריקאי (African Futures Institute) באקרה, גאנה. היא זכתה במספר פרסים יוקרתיים, בהם מדליית הזהב המלכותית של המכון המלכותי לאדריכלים בריטים בשנת 2024. לוקו נולדה בדנדי לאב גנאי שהיה כירורג ולאם יהודיה סקוטית. היא גדלה בין גאנה וסקוטלנד, ולמדה בבית ספר פרטי באנגליה מגיל 17. היא החלה בלימודי ערבית ועברית באוניברסיטת אוקספורד, אך עזבה את הלימודים לטובת מעבר לארצות הברית. לוקו סיימה תואר ראשון (BSc) באדריכלות מבית הספר לאדריכלות של ברטלט, יוניברסיטי קולג' לונדון בשנת 1992, ותואר שני בשנת 1995. היא המשיכה בלימודים לדוקטורט באדריכלות מאוניברסיטת לונדון, אותו סיימה בשנת 2007. לסלי לוקו כתבה מספר רב של רומנים, שמרביתם עוסקים בנושאים של זהות תרבותית וגזעית. הרומן הראשון שלה, Sundowners, יצא לאור בשנת 2004 והפך לרב מכר. לוקו פרסמה מאז 11 רומנים נוספים, ביניהם Saffron Skies (2005),‏ Bitter Chocolate (2008), ו-Soul Sisters (2021). לוקו לימדה אדריכלות במספר מוסדות אקדמיים ברחבי העולם, כולל ארצות הברית, בריטניה ודרום אפריקה. בשנת 2015 ייסדה את בית הספר ללימודי אדריכלות באוניברסיטת יוהנסבורג , מוסד שהוקדש ללימודי אדריכלות ברמת תואר שני. בשנת 2021 חזרה לגאנה והקימה את המכון לעתיד אפריקאי (AFI), פלטפורמה אקדמית ואירועי ציבור באקרה. בשנת 2023 מונתה לוקו כאוצרת של הביאנלה ה-18 לאדריכלות בוונציה, תחת הכותרת "The Laboratory of the Future", במרכז תערוכה זו עמדו נושאי הדה-קולוניזציה והדה-קרבוניזציה. לוקו זכתה בפרסים רבים במהלך הקריירה שלה, כולל פרס אנני ספינק להצטיינות בהוראת אדריכלות מטעם המכון המלכותי לאדריכלים בריטים בשנת 2020, ופרס אדה לואיז הקסטבל בשנת 2021 על תרומתה לאדריכלות. בשנת 2024 הוענקה לה מדליית הזהב המלכותית של RIBA, אחת ההכרות הגבוהות ביותר בתחום האדריכלות. באותה שנה נכללה ברשימת 100 האנשים המשפיעים ביותר בעולם של מגזין טיים. לסלי לוקו, ברשת החברתית אינסטגרם פרות קדושות | פרופ' לזלי לוקו, באתר בצלאל אקדמיה לאמנות ועיצוב ירושלים, ‏11 במאי 2022 אמנון דירקטור, לסלי לוקו: "מה שקורה באפריקה קורה לכולנו", באתר הארץ, 16 במרץ 2023 אמנון דירקטור, האדריכלית האפריקאית ה-1 שזוכה בפרס RIBA: "שוויון גזעי וצדק אקלימי הם שני צדי המטבע", באתר ynet, 24 בינואר 2024 By Ava DuVernay, Lesley Lokko: The 100 Most Influential People of 2024, TIME, ‏2024-04-17 (באנגלית)
אליסטר ג'ונסטון

אליסטר ג'ונסטון (באנגלית: Alistair Johnston; נולד ב-8 באוקטובר 1998) הוא כדורגלן קנדי המשחק בעמדת המגן הימני בסלטיק. ג'ונסטון נולד בוונקובר לאב קנדי ולאם צפון אירית ובגיל ארבע עברה משפחתו למונטריאול. הוא התחיל לשחק כדורגל בגיל בקבוצת הילדים המקומית לייקשור. כשהיה בן 7 עברה משפחתו לאורורה ושיחק בקבוצות המקומיות. בשנת 2016 החל ללמוד באוניברסיטת סנט ג'ון ושיחק בקבוצת הכדורגל שלה במשך שנתיים. בשנת 2018 הצטרף לאוניברסיטת ווייק פורסט ובה הועבר לעמדת המגן הימני. במהלך החופשים בתקופתו בקולג', שיחק בקבוצת הכדורגל ואוגהן אזורי מליגת העל של אונטריו. ב-9 בינואר 2020 ג'ונסטון נבחר במקום ה-11 בדראפט ה-MLS על ידי נאשוויל. ב-25 בפברואר חתם על חוזה בקבוצה. ב-12 באוגוסט ערך את הופעת הבכורה שלו בקבוצה במשחק הליגה נגד דאלאס. ב-22 בספטמבר 2021 ג'ונסטון כבש את שערו הראשון בקבוצה בניצחון 1-5 נגד אינטר מיאמי. ב-23 בדצמבר 2021 נרכש על ידי מונטריאול תמורת כמיליון דולר ואחוזים על מכירה עתידית. ב-23 בפברואר 2022 ערך את הופעת הבכורה שלו בקבוצה במשחק נגד סנטוס לגונה במסגרת ליגת האלופות של אמריקה הצפונית. ב-14 במאי הבקיע את שער הבכורה שלו בקבוצה בניצחון 0-2 נגד שארלוט. בדצמבר 2022 חתם לחמש שנים בסלטיק מליגת העל הסקוטית והצטרף אליה ב-1 בינואר 2023. יממה לאחר מכן, ערך את הופעת הבכורה שלו בקבוצה בתיקו 2-2 נגד גלאזגו ריינג'רס. ב-5 במרץ הבקיע את שער הבכורה שלו בקבוצה בניצחון 1-5 נגד סנט מירן. בעונתו הראשונה זכה עם המועדון בטריבל. בינואר 2021 ג'ונסטון זומן לראשונה לסגל נבחרת קנדה. ב-25 במרץ 2021 ערך את הופעת הבכורה שלו בנבחרת במשחק נגד ברמודה במסגרת מוקדמות מונדיאל 2022. 4 ימים לאחר מכן, הבקיע את שער הבכורה שלו בנבחרת במשחק נגד איי קיימן. נכלל בסגל הנבחרת לקראת גביע הזהב 2021, מונדיאל 2022 וקופה אמריקה 2024, בה נכלל בהרכב מצטייני הטורניר והיה לשחקן היחיד מצפון אמריקה שנכלל בהרכב זה. סלטיק ליגת העל הסקוטית: 2022/2023, 2023/2024 הגביע הסקוטי: 2022/2023, 2023/2024 גביע הליגה הסקוטי: 2022/2023 אישיים נבחרת הטורניר בקופה אמריקה 2024 אליסטר ג'ונסטון, באתר Transfermarkt אליסטר ג'ונסטון, באתר Soccerway אליסטר ג'ונסטון, באתר WorldFootball.net אליסטר ג'ונסטון, באתר National Football Teams אליסטר ג'ונסטון, באתר FootballDatabase.eu
Nasty Singles

Nasty Singles הוא אלבום האולפן השלישי של זמרת הרגאטון הדומיניקנית נאטי נטשה. האלבום יצא לאור ב-8 בדצמבר 2023, בהוצאת חברות התקליטים פינה רקורדס וסוני מיוזיק לטין. מתוך האלבום יצאו אחד-עשר סינגלים בסך הכול, ביניהם הלהיט "Wow BB" שצבר למעלה מ-75 מיליון צפיות ביוטיוב. לאחר שהוציאה את אלבום האולפן השני והמצליח שלה Nattividad, בשנת 2021, הוכרז כי את אלבום האולפן השלישי שלה היא תוציא בשנת 2023. ב-22 בפברואר 2022 הוציאה את הסינגל מוביל מתוך האלבום, "Wow BB" – השתתפו בו אל אלפא וצ'ימבלה. בהמשך, הוציאה את "Mayor Que Usted" שזכה להצלחה בין-לאומית ובו השתתף דדי יאנקי. לאור הצלחתו של השיר, הוחלט לחכות שלושה חודשים על ליציאת סינגל נוסף שלבסוף נבחר להיות "Lokita" ביחד עם הזמרת מריה בסרה. הסינגל האחרון שהוציאה נטשה מהאלבום בשנת 2022 היה "To Esto Es Tuyo" שפורסם ב-9 בדצמבר ולווה בווידאו קליפ. בתחילת 2023 הוציאה את "En Bajita" בתור הסינגל החמישי מהאלבום. נטשה המשיכה בקידום של האלבום באמצעות הוצאת סינגל נוסף – "Algarete". הסינגל העוקב, "La Falta Que Me Haces" זכה לגרסת בצ'אטה וקליפ נלווה. את "No Pare" הוציאה נטשה לראשונה בתור שיר סולו. הוא עורר סערה בעקבות העטיפה הפרובוקטיבית שלו, שכלל את נטשה עירומה מול מראה. בהמשך לכך, הוחלט להוציא רמיקס נלווה ביחד עם הזמרת טוקישה. בשבוע שקדם ליציאת האלבום, יצאו שלושת הסינגלים "Andale", "Tu Tattoo" ו-"Ya No Te Extraño". האלבום Nasty Singles באתר Last.fm NASTY SINGLES, 2023-12-07, נבדק ב-2024-10-13 NATTI NATASHA (2022-02-22), Natti Natasha x El Alfa x Chimbala - Wow BB [Official Video], נבדק ב-2024-10-13 NATTI NATASHA (2022-06-16), Natti Natasha x Daddy Yankee x Wisin & Yandel - Mayor Que Usted [Lyric Video], נבדק ב-2024-10-13 NATTI NATASHA (2022-09-29), Natti Natasha x María Becerra - Lokita [Official Video], נבדק ב-2024-10-13 NATTI NATASHA (2022-12-08), Natti Natasha - To’ Esto Es Tuyo [Official Video], נבדק ב-2024-10-13 Justin Quiles (2023-03-16), Justin Quiles, Natti Natasha, Omar Courtz - En Bajita (Video Oficial), נבדק ב-2024-10-13 NATTI NATASHA (2023-05-14), Natti Natasha - Algarete [Official Video], נבדק ב-2024-10-13 NATTI NATASHA (2023-06-01), Natti Natasha - La Falta Que Me Haces (Version Bachata) [Official Video], נבדק ב-2024-10-13 NATTI NATASHA (2023-08-03), Natti Natasha - No Pare [Official Video], נבדק ב-2024-10-13 Natti Natasha estrena el remix de "No Pare" con Tokischa: Así reaccionaron sus fans a la polémica colaboración, CiberCuba, ‏2023-09-22 (בספרדית) NATTI NATASHA (2023-09-22), Natti Natasha x Tokischa - No Pare "Remix" [Official Video], נבדק ב-2024-10-13 NATTI NATASHA (2023-12-04), Natti Natasha - Andale [Official Visualizer], נבדק ב-2024-10-13 NATTI NATASHA (2023-12-05), Natti Natasha - Tu Tattoo [Official Visualizer], נבדק ב-2024-10-13 NATTI NATASHA (2023-12-07), Natti Natasha - Ya No Te Extraño [Official Video], נבדק ב-2024-10-13